L'Ajuntament de l'Eliana estrena la seua nova pàgina web, més dinàmica, intuïtiva i accessible
16 de octubre de 2017

En una societat cada dia més permeable als avanços tecnològics, l'Ajuntament de l'Eliana ha resolt actualitzar l'aspecte i els continguts de la seua pàgina web (www.leliana.es) per a acostar al nombre més gran de veïns i veïnes una eina que està al seu servei: la meta és exposar tota la informació rellevant del municipi, facilitar l'accés a documents oficials i agilitar els tràmits administratius.

La nova pàgina web municipal aposta per un disseny sobri, clar i intuïtiu: moltes icones acompanyen les diferents seccions, per a afavorir la navegabilitat de l'internauta. Són cinc les grans àrees del nou portal: 'Agenda', 'Ajuntament', 'Seu Electrònica', 'Notícies' i 'Transparència'. A més, els veïns que poden visitar les diferents xarxes socials en què està present el consistori (facebook, elianagram i youtube). La web posseeix tots els seus continguts en valencià i castellà, i ofereix informació detallada sobre el temps (temperatura, possibilitats de pluja, etc.).

En l'Agenda s'ofereix a la ciutadania la possibilitat de conéixer les propostes lúdiques, formatives d'entreteniment i culturals que es programen des de la corporació municipal (o compten amb el seu suport). Fent clic en l'apartat d'Ajuntament es pot accedir a les 26 àrees de govern municipal; s'aporta documentació sobre la normativa legal; es pot contactar amb el mateix consistori; i existeix un llistat amb telèfons i adreces d'interés per a la ciutadania.

Les persones que accedisquen a la 'Seu Electrònica' podran tramitar més de 50 tipus de sol·licituds: des de donar d'alta en el Padró Municipal a un fill/a nounat/a fins a sol·licitar una bonificació per formar part d'una família nombrosa; també es poden tramitar impostos i taxes, sol·licitar llicències d'obres, actualitzar la renovació d'una demanda d'ocupació o reclamar que s'instal·le un gual. El gran avantatge és que, una vegada s'inicia el tràmit administratiu, es pot seguir la seua evolució en tot moment, fins a la seua resolució final.

Si es visita l'espai de 'Notícies', aquestes estan dividides per àrees, sent les primeres que poden visitar-se les més actuals. Finalment, en l'apartat de 'Transparència' permet a veïns i veïnes conéixer totes les dades que acrediten que la corporació municipal compleix amb els paràmetres que fixa la llei en els diferents apartats que fixa la normativa vigent.